open-index/open-wikipedia-markdown huggingface dataset:
Лајтмотив

**Лајтмотив** () — основен мотив што се повторува во музичко дело, тема, или основна идеја, раководна мисла..

## Потекло на поимот
Зборот е заемка од германскиот јазик, образуван од зборовите „leiten“ и „motiv“. Изгледа дека првпат се појавил во 1860 година, за делата на Рихард Вагнер и Франц Лист. Сепак, делото на Ф. В. Јенс за животот и делото на Вебер (Берлин, 1871) се смета како акт на раѓање на поимот, кој станал тековен со Ханс фон Волцоген и неговите анализи на Вагнеровата музика. Вагнер, кој лајтмотивот до донел во неговиот апогеј, ги претпочитал поимите „грундтема“, „грундмотив“ или „хаупмотив“ (основна тема, основен мотив, главен мотив).

## Историја и концепт
Лајтомотивот најпрво бил применет во музиката за да означи музички мотив водилка, клучна тема која се повторува во текот на делото за да наметне идеја, личност, а особено во операта, толку оваа музичка форма е погодна за користење на техники на музички реминисценции или значајни поврзувања на мотив со личност, чувство или ситуација.
•	Така, во „Така прават сите (Così fan tutte) од Моцарт, во увертирата се слуша мотив кој дури го оправдува насловот на операта, но смислата не ќе може да се разбере сè дури Дон Алфонсо не ги испее зборовите Cosi fan tutte! (Така прават сите). Сепак, би било неразумно во него да се гледа лајтмотив во правата смисла на зборот.

Уште во 18 век примери на лајтмотив (кои не биле означени како такви) може да се откријат кај Андре Гретри и Етјен-Никола Меил.

Хектор Берлиоз во 1830 година со Фантастичната симфонија му дал оригинална верзија на концептот, нарекувајќи го „фикс-идеја“.

Џакомо Мејербер, чие влијание на Вагнер во овој и други домени сè уште се дискутира, во своите опери се навраќал на формули кои може да се квалификуваат како лајтмотив.

Процесот бил пренесен во филмовите од Џон Вилијамс, особено во сагата „Војна на ѕвездите“ (на пример темата на Силата, или онаа на Дарк Вадор и Империјата, која се појавува повеќепати во сагата и ја придружува личноста или симболот кому му се припишани), оттогаш многу се користи во филмската музика. Мајкл Џакино го користел овој процес за да ја напише партитурата за телевизиската серија „Изгубени“

## Наводи

Категорија:Теорија на музиката
Категорија:Опера
Категорија:Рихард Вагнер
Категорија:Германизми
Бројчаник (телефонски)

десно|мини|Традиционален северноамерикански телефон со бројчаник. Придружените букви кои првично се користеле за бирање на централата (по име) биле задржани бидејќи го олеснувало памтењето на телефонските броеви.
**Бројчаник** – компонента на телефонот со кој се остварува сигналната технологија во телекомуникациите позната како импулсно бирање. Се користела при иницирање телефонски повик за пренос на повиканиот телефонски број до телефонската централа.

На бројчаникот, цифрите се подредени во круг така што тркалото може да се врти со еден прст од позицијата на секоја цифра до фиксната крајна позиција, која е механичка препрека за понатамошно вртење.

Кога бројчаникот ќе се на крајната позиција, тркалото се враќа во првобитната позиција со помош на пружина со регулирана брзина од посебен уред. За време на враќањето, се прекинува директната електрична струја во телефонската линија (локална јамка) определен број пати за секоја цифра и се генерираат електрични импулси кои телефонската централа ги декодира во соодветната избрана цифра. Секоја од десетте цифри се кодира во секвенци од еден до десет импулси, па оваа метода се нарекува и *декадно бирање*.

Првиот патент за бројчаник му припаднал на Алмон Браун Строуџер (29 ноември 1892), но општопознатиот бројчаник познат по дупките за прст на тркалото бил воведен околу 1904 година. Додека системот на бирање со бројчаник се користел во независните телефонски компании, ова бирање во Бел систем во Соединетите Американски Држави било воведено дури во 1919 година со имплементирањето на централите Вестерн електрик 50АЛ.

Во Македонија бирањето со бројчаник било воведено во 1940 година кога биле пуштени во работа автоматските телефонски централи во Скопје и Куманово.

Од 1980 година, бирањето со бројчаник постепено се заменувало со тонско бирање со тастатура, кое првпат било воведено на Светскиот саем во 1962 година. Тонското бирање примарно користело тастатура во форма на правоаголник од копчиња за бирање.

Во Македонија, тонското бирање било воведено на почетокот на 1980-тите години со имплементирањето на телефонските централи Метаконта и AXE, при што бројот на корисници кои можеле да користат тонско бирање бил многу мал во однос на вкупниот број корисници. На почетокот на 1990-тите години било имплементирано решение со кое сите корисници приклучени на централите Метаконта можеле да користат тонско бирање, а со воведувањето на дигиталните централи исто така сите корисници приклучени на нив можеле да користат тонско бирање.
десно|мини|Ериксонов телефон со бројчаник од 1960-тите кој останал популарен до 1980-тите години

## Наводи

## Надворешни врски

* Spring 1957 Issue of The Kansas Historical Quarterly
* "How Your Dial Phone Works", August 1946, Popular Science detailed article on subject with illustrations
* ''AT&T Archives Director's Cut - Now You Can Dial'' (YouTube), from the AT&T archives

Категорија:Застарени технологии
Категорија:Телефонија
Категорија:Американски пронајдоци
Џедефре

**Џедефре** (исто така познат како **Џедефра** и     **Раџедеф**) — древен египетски фараон наЧетвртата династија за време на Старото Кралство. Тој е добро познат под неговото хеленизирано име **Ратоисес** (од Манетон). Џедефре бил син и непосреден престолонаследник на Хуфу, градителот на Големата пирамида од Гиза, а која била неговата мајка не се знае со сигурност. Тој бил крал кој ја претставил кралската титула *Са-Ре* (што значи „Синот на Ра“) и првиот кој го поврзал неговото име од картушата со богот на сонцето Ра.

## Семејство
[мини| Статуа на Сетка со впишано неговото име и титули, [Лувр|Музејот во Лувр ]]
Џедефре се оженил со вдовицата на својот брат Каваб, Хетеферес II, која им била сестра и на двајцата, и која можеби се омажила со нивниот трет брат, Хафре, по смртта на Џедефре. Уште една кралица, Хентетенка, е позната од фрагменти од статуата во храмот во Абу Роваш.

## Владее
лево|мини|210x210пкс| Картуша со името на Џедефре од Кралскиот список во Абидос
[мини| Главата на Џедефре, кип од црвен гранит, [Лувр|Музеј во Лувр ]]
Кралскиот список од Торино му припишува на Џедефре владеење од осум години, а најголемиот број на години во кои владеел е 11.

Џедефре изградил (сега руинирана) пирамида во Абу Раваш, околу 8 километри на север од Гиза. Тоа е најсеверниот дел од некрополата Мемфис.

Некои веруваат дека сфингата на неговата сопруга, Хетеферес II, била првата направена сфинга. Таа била дел од пирамидалниот комплекс на Џедефре во Абу Раваш. Во 2004 година, францускиот египтолог Васил Добрев известил дека Џедефре наредил да се изгради Сфингата во Гиза според сликата на неговиот татко.

## Наводи

## Надворешни врски

* Загатката на Сфингата

Категорија:Починати во непозната година
Категорија:Родени во непозната година
Категорија:Фараони од Четвртата египетска династија
Црква „Св. Атанасиј“ - Селци

**Свети Атанасиј** — селска црква во селото Селци.

## Историја

Во 2014 година, црквата била ограбена и од неа биле изнесени пет вредни икони, кои подоцна се пронајдени кај колекционер од Албанија. Станува збор за икони „Свети Ѓорѓи“ и „Вознесение на Пророк Илија“ од Дичо Зограф, „Жртвата на Пророк Илија“ и „Бегството на Лот со своите ќерки“ од син му Аврам Дичов, и незабележана икона на Архангел Михаил која отпрвин стоела на владичкиот стол под иконата на Христос Велик Архијереј.

## Иконостас
Иконите на иконостасот биле изработувани во неколку наврати во периодот 1849-1853 година од страна на дебарскиот мајстор Дичо Зограф.

## Поврзано
* Црква „Св. Никола“
* Селци
* Дебарско-кичевска епархија
* Струшко архијерејско намесништво
* Трета струшка парохија

## Наводи

## Надворешни врски

Категорија:Селци
Селци
Категорија:Дела на Дебарската школа
Ден на македонскиот јазик

мини|Македонска азбука (ракописно)
**Ден на македонскиот јазик** — празник од работен карактер во Македонија кој се празнува на  5 мај. На овој ден во 1945 година Народната влада на Народна Република Македонија ја усвоила азбуката на македонскиот јазик како официјално писмо.

Денот 5 мај е прогласен за „Ден на македонскиот јазик“ на 130. седница на владата, одржана на 16 април 2019 година.

## Наводи

Категорија:Македонски празници
Категорија:Македонски јазик
Фудбалска лига на Англија Чемпионшип 2018-2019

**Фудбалска лига на Англија Чемпионшип 2018-2019** била 116-тата сезона на второто ниво на англискиот фудбал, односно 15-та под името Чемпионшип.

Првото место го освоила екипата на Норич Сити и заедно со второпласираната екипа Шефилд Јунајтед избориле директна промоција во Премиер лигата за сезоната 2019-2020. Ним подоцна им се приклучила екипата на Астон Вила како победник на плејофот. Од лигата испаднале три екипи: Ротерам Јунајтед, Болтон Вондерерс и Ипсвич Таун.

Најдобар стрелец бил Теему Пуки од Норич Сити со 29 гола.

## Промена на екипи
Следниве екипе ја промениле лигата во однос на сезоната 2017–2018.

## Екипи учеснички и нивните локации

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Личности и спонзори

## Завршна табела




***Легенда:***
:&nbsp;&nbsp;&nbsp;&nbsp;&nbsp; Промоција во Премиер лига на Англија 2019-2020
: Се квалификува за **плејофот** за промоција во Премиер лига на Англија 2019-2020
:&nbsp;&nbsp;&nbsp;&nbsp;&nbsp; Испаѓа во Фудбалска лига на Англија Еден 2019-2020

***Нотес:***
:Три бода за победа, еден за нерешено, нула за пораз.
***Санкции:***
:На Бирмингем Сити му биле одземени 9 бода за непочитување на правилата за профитабилност и одржливост на Фудбалската лига на Англија.



### Пласман
* 30px ***', ***' и ***' избориле промоција во Премиер лига на Англија 2019-2020.
* [[Податотека:1downarrow red.svg|30px]] ***', ***' и ***' испаднале во Фудбалска лига Еден на Англија 2019-2020.

## Плејоф

### Финале на плејофот


## Резултати





## Статистика и награди
### Поединечна статистика
#### Список на стрелци
*<small>Ажурирана на 7 мај 2019</small>*
[thumb|200px|right|[Теему Пуки од Норич Сити бил најдобар стрелец за сезоната со 29 гола.]]

#### Хет-трикови

4 Играчот постигнал 4 гола

### Факти и бројки
* **Екипа со најмногу победи**: Норич Сити (27)
* **Екипа со најмногу нерешени**: Стоук Сити (22)
* **Екипа со најмногу порази**: Болтон Вондерерс (30)
* **Екипа со најмалку победи**: Ипсвич Таун (5)
* **Екипа со најмалку нерешени**: Лидс Јунајтед и Болтон Вондерерс (8)
* **Екипа со најмалку порази**: Норич Сити (6)
* **Екипа со најдобар напад**: Норич Сити (93 постигнати гола)
* **Екипа со најслаб напад**: Болтон Вондерерс (29 постигнати гола)
* **Екипа со најдобра одбрана**: Јувентус (30 примена гола)
* **Екипа со најслаба одбрана**: Кјево (75 примени гола)
* **Екипа со најдобра гол-разлика**: Шефилд Јунајтед (+37) 
* **Екипа со најлоша гол-разлика**: Болтон Вондерерс (−49)
* **Натпревар со најмногу голови**: (10) 
:Астон Вила - Нотингем Форест 5-5 
* **Победи со најголема разлика**: 
: Најголема победа на домашен терен: Вест Бромвич Албион - Квинс Парк Ренџерс 7-1 
: Најголема победа на гостински терен: Шефилд Венздеј - Норич Сити 0-4 , Ротерам Јунајтед - Вест Бромвич Албион 0-4 , Болтон Вондерерс - Норич Сити  

### Награди
#### Месечни награди

## Поврзано
*Премиер лига на Англија 2018-2019

## Наводи

## Надворешни врски
*  Фудбалска лига Чемпионшип - Официјално мрежно место

Категорија:Фудбалот во Англија
Категорија:Чемпионшип сезони
Англија, Чемпионшип
Категорија:Фудбалот во 2018
Категорија:Фудбалот во 2019
Картуш

мини|Антички египетски картуш на Тутмос III, Карнак, Египет
[мини| Фрагмент од стела која покажува картуши на Ахенатен, [Нефертити и Атон, од Амарна, Египет, 18-та династија, Музеј на египетската археологија Петри, Лондон ]]

**Картуш** во египетските хиероглифи, е овална линија со хоризонтална линија на едниот крај, што значи дека во текстот е содржано кралското име. Картушите стапиле во општа употреба за време на почетокот на Четвртата династија под фараонот Снофру, а претходните примери датираат од средината на Втората династија и ги има на цилиндерните печати на Сет-Перибсен. Додека картушата е обично вертикална со хоризонтална линија, но може да биде хоризонтална, со вертикална линија на крајот (во насока на читање) доколку е подобро за да се запише името на фараонот. Древниот египетски збор за тоа бил *шену*, и картушата во суштина била проширен шен прстен. Во демотското писмо, картушата била сведена на неколку загради и вертикална линија.

Од петте кралски титули, картушата ги содржела кралското име, престолното име, и титулата „Синот на Ра“, како и името кое било дадено при раѓањето. 

Терминот *картуш* најпрво бил применет од француски војници кои претпоставувале дека симболот што го гледале толку често на фараонските рушевини, им личи на хартиените патрони за муниција што ги користеле тие,  на француски јазик.

Како хиероглиф, се користи за да го претставува египетскиот збор за „име“. Овој знак во Гардинеровиот список на знаци е наведен како бр. V10.

## Поврзано

* Серех, претходник на картушата 
* Шен прстен

## Наводи

* Betrò, 1995. *[[Гардинеров список на знаци|Хиероглифи: Писмото на Стар Египет]],* Betrò, Maria Carmela, в. 1995, 1996- (англиски), Abbeville Press Publishers, New York, London, Paris (тврд повез, ISBN 0-7892-0232-8)

## Надворешни врски

*  
* 

Категорија:Кралски титули
Жеглигово

**Жеглигово** —  област во Кумановската Котлина, северниот дел на Македонија, денес поделена меѓу Општина Куманово и Општина Липково. Нејзино средиште е градот Куманово.

## Потекло на името
Името на областа доаѓа од старословенскиот поим „жег“ (), кој означува железна прачка за жигосување или правење дупки во дрво, како и од зборот „жега“, во смисла дека местото било изложено на сонце и жештина.

## Историја
Областа за првпат по име се споменува во 1354&nbsp;г. како жупа во владение на севастократорот Дејан, со средиште во тогашниот град Нагоричане. Жупата останала под власта на династијата Дејановци, и со неа потоа управувале Теодора, Јован Драгаш и Константин Драгаш, наречен и Константин Жеглиговец. За последен пат крајот се споменува во 1512&nbsp;г. пред Жеглигово да биде опустошено од Османлиите. По ова, жителите ја напуштиле областа и разрушениот град Нагоричане, па се населиле во Куманово. Со оваа преселба во Куманово е преместено и управното седиште на областа, по што тоа прераснало во град. Во XX век името Жеглигово повторно влегло во употреба како друго име на Кумановската Котлина, иако истото сочинува само еден дел од неа.

## Географија и геологија
Жеглигово се наоѓа во сливот на реката Пчиња, помеѓу планините Козјак на исток и Скопска Црна Гора на запад. Областа е отворена на југоисток кон Овче Поле и на југозапад кон Скопската Котлина, а таков е случајот и кон север. Зафаќа површина од .

Котлината е настаната е по тектонски пат, со спуштање по должината на раседи со меридијански правец. Релјефот е брановиден и во него се издвојуваат висорамнините на Романовце и Нагоричане. Источните падини на Скопска Црна Гора се познати како Карадак, ридскиот терен помеѓу Пчиња и Крива Река се нарекува Средорек, а планинскиот крај помеѓу Козјачка Река и Пчиња — Козјачија. 

## Сообраќај
Преку Жеглигово води меѓународниот пат Е75, кој ја поврзува областа со Врањската Котлина на север и со Скопската Котлина на југозапад. Овде од него се одвојува магистралниот пат М–2, кој на исток го поврзува со Славишката Котлина, како и регионалниот пат кој на југ води кон Овче Поле. 

## Населени места и демографија
Во Жеглигово постојат 110 села и градот Куманово како негово средиште. Во нив во 1961 г. живееле 100.600 жители, а во  тој број се зголемил на 135.773 жители. Најголем дел од населението се Македонци. Во западниот дел областа преовладуваат Албанците, а во старонагоричанскиот крај — Србите.

## Стопанство
Населението се занимава со одгледување житни и индустриски култури, особено тутун, како и со сточарство. Во Куманово е развиена машинската, текстилната, кожарската и тутунската индустрија.

## Поврзано
* Жеглиговски манастир
* Кумановска Котлина
* Жеглиговски Камен (Костоперска Карпа) — културно-историска знаменитост и споменик на природата, но сместен во областа Средорек

## Наводи

## Надворешни врски
* Жеглигово – претходникот на Куманово — портал „Кумановски муабети“ (од „Наш весник“, бр. 22, 1962 г.)

Категорија:Историско-географски области во Македонија
Категорија:Општина Куманово
Категорија:Општина Липково
Категорија:Географија на Куманово
Борово (појаснување)

**Борово** може да се однесува на следниве места:

;Македонија
* Борово — село во Општина Крива Паланка, Македонија

;Грција
* Борово (Драмско) — село во Драмско, Егејска Македонија, денешна Грција

;Албанија
* Борово (Горица) — село во општината Колоња, Горичка област, Албанија
* Борово (Голо Брдо) — село во областа Голо Брдо, општина Либражд, Албанија

;Бугарија
* Борово (град) — град во општината Борово, Бугарија
* Борово (Пловдивско) — село во општината Л’ки, Бугарија
* Борово (Старозагорско) — село во општината Стара Загора, Бугарија
* Нов Чифлик (Пиринско) (службенo **Борово**) — село во општината Гоце Делчев, Бугарија
* Борово — населба во Софија, Бугарија
Список на македонски сликари

Следува **список на македонски сликари** (по азбучен редослед).

## Б
* Љубомир Белогаски (1911-1994)

## В
* Коста Вангелов (1875-1932)
* Кераца Висулчева (1911-2004)

## З
* Ѓорѓи Зографски (1871-1945)

## К
* Димитар Кондовски (1927-1993)
* Вангел Коџоман (1904-1994)
* Спасе Куновски (1929-1978)
* Миле Корубин (1922-2000)
* Рубенс Корубин (1949)

## Л
* Лазар Личеноски (1901-1964)

## М
* Петар Мазев (1927-1993)
* Никола Мартиновски (1903-1973)

## П
* Димитар Пандилов (1899-1963)
* Димитар Папрадишки (1859-1954)

## Т
* Борислав Траиковски (1917-1996)

## Ч
* Глигор Чемерски (1940-2016)

## Ш
* Коста Шкодреану (1853-1926)

*
Четири за Венеција

***Четири за Венеција*** (     ) е комедија од 1998 година во режија на Вивијан Наеф .

## Кратко за филмот
Дејството се одвива околу две брачни двојки: Ник и Шарлот и Луис и Ева.

Ник и Шарлот сè повеќе од зафатени заработувајќи пари, немаат време за љубов или секс - само во вторник. Наскоро, Шарлот наоѓа љубовник, Луис, неуспешен уметник. Луис и Ева, исто така, немаат време за секс: тој мора да најде своја инспирација за уметноста, а Ева се согласува да се откаже од сопствената окупација како уметник и за да може да го издржи своето семејство, кое е составено од нејзиниот маж и нејзините две деца (едното дете има три, другото шест години), се вработува во ресторан.

Категорија:Филмови на германски јазик
Категорија:Филмови од 1998 година
Категорија:Германски филмови
Вршидба

[мини|Вршидба со коњи во [Бугарија]]
[мини|Вршидба на [ориз во Бангладеш]]

**Вршидба** или **вршење** – дејство на раздвојување на зрната на житото од класот со помош на чукало или вршалка. Тоа е чекор во подготовката на житото по жнеењето а пред веење, кое го одделува житото од плевата. Вршењето не ги двои триците од житото, истото се прави при мелењето.

Вршидбата може да се врши со удирање по снопјата распослани на гумно користејќи вршило. Друг традиционален метод на вршидба бил со газење на снопјата распослани на гумно со коњи, магариња или волови кои се вртат во круг околу стожер. Модерна верзија на вршење во некои области е да се распостели житото на површината на патот, па зрната се двојат од класјето со газењето на тркалата на возилата што минуваат.

Рачното вршење било макотрпен процес кој одземал многу време. Во доцниот 18 век, пред вршењето да биде механизирано, четвртина од земјоделскиот труд отпаѓал на вршењето.

Индустријализацијата на вршидбата започнала во 1786 година со пронаоѓањето на вршалката од страна на Шкотланѓанецот Ендру Мекле. Денес, во развиените подрачја, вршењето е машинско, обично со комбајн, кој го жнее, врши и вее житото додека сè уште е в поле.

Житото може да се чува во амбари или силоси.

Во минатото, вршидбата се празнувала. Денес, првична намена на вршењето генерално исчезнала, иако традицијата преживеала во некои општества.

Традиционално, во Македонија и на Балканот, вршидбата најчесто се изведувала со животни кои ги газеле снопјето распослани на гумното околу стожерот, по што земјоделците ги одвојувале зрната од сламата. Сламата се собирала од гумното каде што се вршело и се редела во копи, а житото се веело и потоа складирало во амбари. На крајот на вршидбата обично се празнувало и гоштавало.

## Галерија

Податотека:Threshing-with-flail-RSJ.jpg|Вршење со вршила, Велика Британија, околу 1750. Слика од околу 1875 година.
Податотека:Rhof-flegeldreschen.ogv|Рачно вршње – Рошајдер хоф, музеј на отворено
Податотека:Threshing place, Santorini, Greece.jpg|Гумно, Санторини, Грција
Податотека:Threshing_rice_by_hand_320x180.ogv|Рачно вршење на ориз (приказ во полна висока резолуција (ХД))
Податотека:A farmer.jpg|Земјоделец рачно врши со чукање на сноповите
Податотека:Harvest.ogv|Вршење со јакови во Астор, Гилгит-Балтистан


## Поврзано
*Жнеење
*Веење
*Гумно
*Стожер
*Слама

## Наводи

## Надворешни врски

Категорија:Земјоделство
Категорија:Жетва
Мачка во вреќа

**Мачка во вреќа** - германски драма во режија на Флоријан Шварц и напишана од Мајкл Проел. Сместена првенствено во Лајпциг, две очигледно изгубени души се наоѓаат еден со друг, но се борат да најдат романса против околностите и нивните сопствени поделени личности.

Двата водечки ликови, Карл чија улога во филмот ја игра Кристоф Бах и Дорис која ја игра Џуле Бове, имаат шанса да се сретнат во воз. Парот краде мали предмети еден од друг за време на патувањето и кражбата го тера Карл да се обиде да ја пронајде Дорис на нејзиното место на работа во бар во Лајпциг. Секој од нив повеќепати се обидува да го запознае другиот во серија настани проследени со незадоволните членови на општеството во Лајпциг, вклучувајќи го и постариот машки пријател на Дорис и еден сопственик на бордел.

## Награди
Филмот бил награден со наградата "Првите чекори" како награда за најдобар нов филм во 2004 година. На фестивалот Макс-Офулс во 2005 година ја добил наградата за најдобра музика. Филмот бил прикажан и на Берлинале.

## Наводи

Категорија:Филмови на германски јазик
Категорија:Филмови од 2005 година
Категорија:Германски филмови
Тато пред портата

***Тато пред портата*** е германска комедија од 1991 година во режија на Лориот, кој не само што е режисер на филмот туку ја игра и главната улога во него , и Ренате Вестфал-Лоренц. Ова бил втор и последен игран филм на Лориот, по 1988 година, кога ја изрежирал германската комедијата Одипуси. 

## Заплет
Хајнрих Лозе е менаџер во компанијата за производство на цевки „Дојче Рорен АГ“ кој сè повеќе губи контрола. Откако нарачува 40-годишна залиха на хартија за пишување и гуми за бришење поради попуст на количината, неговиот шеф го принудува да се пензионира. 

Соочени со оваа нова ситуација, семејството на Лозе реагира шокирано. Се испоставува дека сопругата на Хајнрих, Ренате, и неговиот син тинејџер Дитер, биле доста задоволни со отсутниот сопруг и татко и не сакаат да видат нарушена нивната ситуација. Хајнрих, сепак, одбива да дозволи неговата кариера да заврши и веднаш почнува да го преуредува домаќинството на Лозе врз основа на неговите сомнителни менаџерски вештини. Ова води до сè побизарна серија конфликти со неговата сопруга, син и пријатели.

Во супермаркетот, Хајнрих нарачува десетици пакувања сенф (повторно за попуст на големо). Подоцна, тој ѝ наредува на чистачката како шеф на компанијата пред да се напие со неа. Тој исто така станува непосакувана љубовна атракција на две сестри на средна возраст во соседството. На крајот, Хајнрих продолжува да поканува филмска екипа да снима телевизиска серија во домаќинството на Лозе. Колку повеќе се обидува да ја импресионира сопругата, толку полошо станува, а Рената сериозно го доведува во прашање нивниот брак.

Во средината на нивната брачна криза, тие присуствуваат на роденденската забава на мајката на Рената. Задушната сестра на Рената, Хедвиг, и нејзиниот сопруг Хелмут, првично се претставуваат како совршен пар на забавата, но потоа влегуваат во жестока расправија. Гледајќи го ова, Хајнрих и Рената ја прифаќаат својата нова ситуација и повторно се обидуваат да најдат задоволство заедно како пар. Тие сфаќаат дека иако нивниот брак не е совршен, сепак може да биде полош.

Последната снимка ги прикажува Хајнрих и Рената како свират многу аматерски концерт со флејта во нивната дневна соба пред нивниот син Дитер и г-ѓа Клајнерт, нивната чистачка.
Категорија:Филмови на германски јазик
Категорија:Филмови од 1991 година
Категорија:Германски филмови
Животот е сè што добиваш

***Животот е сѐ што добиваш*** (германски: *Das Leben ist eine Baustelle*) е германскa комедија од 1997 година во режија на Волфганг Бекер. Филмот бил прикажан на 47-миот Берлински Меѓународен филмски фестивал каде што освоил специјална пофалница.

Категорија:Германски филмови
Категорија:Филмови од 1997 година
Тони Ердман

***Тони Ердман*** е германскo-австриска комедија-драма во режија, напишана и копродуцирана од Марен Аде. Главните улоги ги играат Петар Симонишек и Сандра Хилер.

Филмот, кој премиерно бил прикажан на Канскиот филмски фестивал, бил прогласен за најдобар филм од 2016 година од страна на *Sight &amp;* *Sound* и други реномирани кино-списанија 

Филмот освоил пет награди на 29-тиот европски филмски фестивал: најдобар филм (прва награда за филм во режија на жена), најдобар режисер, најдобар сценарист, најдобар глумец и најдобра глумица. Исто така ја освоил наградата ЛУКС на Европскиот парламент. Бил номиниран за најдобар филм на странски јазик на 89-то издание на Оскар, но изгубил од иранскиот филм *Продавач*.

## Создавање
Ликот на Винфрид бил делумно заснован на сопствениот татко на Аде, кој носел неколку лажни заби што му ги дале како подарок со кои тој често се шегувал. Таа исто така била под влијание на комичарот Енди Кауфман и Тони Клифтон.

Филмот бил снимен во Букурешт поради тоа што многу германски компании почнале да работат таму на крајот на комунистичката ера, при што многу странски консултанти биле испратени за „промена на системот" и им помогнале на стопанствениците да стекнат профит.

## Наводи

Категорија:Филмови на германски јазик
Категорија:Филмови од 2016 година
Категорија:Германски филмови
Категорија:Австриски филмови
Кафе во Берлин

***Кафе во Берлин*** е германска трагикомедија од 2012 година во режија на Јан-Оле Гестер . Филмот е во црно-бело. Овој филм дебитантски филм на режисерот, и не проектот германската филмска и телевизиска академија во Берлин. Во 2014 година, филмот бил издаден во САД под наслов ***"Кафе во Берлин"*** .

## Заплет
Нико се обидува да излезе од станот на неговата девојка пред таа да се разбуди, но мора да ѝ каже дека нема да се врати таа вечер, бидејќи има некои нејасни работи. Таа му нуди кафе, но тој  вели дека веќе е доцна за кафе. Тој ги преместува кутиите во новиот стан, гледајќи ги старите фотографии и ја проверува неговата пошта. Отвора официјално писмо и сфаќа дека доцни на средба со државен психолог, бидејќи претходно бил фатен како вози под прекумерно дејство на одредена супстанца... 
## Поважни улоги
*Том Шилинг како Нико Фишер
*Марк Хоземан како Маце
*Арнд Клавитер како Филип Раух
*Мартин Брамбах како Јерг
## Награди
Филмот бил номиниран за вкупно 11 награди во повеќе категории, и освоил 7 од нив.

Категорија:Филмови на германски јазик
Категорија:Филмови од 2012 година
Категорија:Германски филмови
Мегара

**Мегара** (грчки: Μέγαρα) - град и општина во Грција.
## Географија
## Историја
мини|Археолошко наоѓалиште во Мегара
Мегара е град со долга историја, познат по спортските натрпевари со жителите на Атина и на Коринт, како и по школата на философите-дијалектичари. Според преданието, кога жителите на Мегара побарале од пророштвото во Делфи да им се одреди местото меѓу народите, им било одговорено дека не се ни трети ни четврти по ред, што значело дека тие немаат голема важност.

## Администрација

## Култура

## Наводи

Категорија:Градови во Грција
Категорија:Општини во Грција
Гумно

[мини|десно|350px|На гумното [сноп (земјоделие)|снопјето може рачно да се врши со вршило]]

**Гумно** – рамно и широко место каде што се врши жито, обично со коњи. Вообичаено гумното се наоѓа на отворено, поретко во затворен простор. Главно е земјено, а во планинските предели може да биде поплочено со камени плочи и опкружено со камено ѕидче. На гумното житото се врши рачно (со вршило) или со стока (коњи, волови, магариња и друго) која може да биде врзана за столб во средината на гумното кој се нарекува стожер. 

## Историја
Гумната имаат древно потекло и не може да се каже кога се појавиле. Им претходеле едноставни широки и долги платформи покриени со глина. 

Во 1950-тите и 1960-тите потребата од гумна во Македонија и на Балканот почнува да исчезнува со воведувањето на механизирано комбинирано жнеење, вршење и веење со комбајни. 

## Гумното како мотив во уметноста
* „Гумно“  — песна на македонскиот поет Матеја Матевски. 
* „Гумно“ — песна на македонскиот поет Анте Поповски.

## Галерија

Податотека:Pirosmani. Threshing-floor. 1916, Oil on cardboard, 72X100.jpg|Нико Пиросмани. „На гумно“, 1916 година
Податотека:C+B-Agriculture-Fig11-19thCenturyEgyptianThreshing.PNG|*Гумно*. Житото се врши со дикан — примитивно орудие налик на санка за одвојување на зрната од класјето
Податотека:Venetsianov Threashing Floor.jpg|А. Венецијанов, „Гумно“, 1821 година
Податотека:Лебедев Гумно 1894.jpg|К. Лебедев. „Гумно“, 1894 година


## Поврзано
*Жнеење
*Вршење
*Веење
*Стожер

## Наводи

Категорија:Земјоделство
Алан Нордберг

**Алан Нордберг** (; ) — фарски ракометар кој настапува за машката ракометна репрезентација на Фарски Острови.

## Наводи
* Відбір на Євро-2020: хто гратиме за Фарери у матчі проти збірної України // Федерація гандболу України.

Категорија:Фарски ракометари
Ерик Шмит

**Ерик Шмит** може да се однесува на:

* Ерик Шмит (сликар) (1925–2014), сликар и писател
* Ерик Шмит (ракометар) (1992), германски ракометар
* Ерик Шмит (морепловец) (1939), бразилски морепловец
* Ерик Емануел Шмит (1960), француско-белгиски драматург, режисер, сценарист и писател
Мајкл Кох

**Мајкл Кох** може да се однесува на:

*Мајкл Кох (кошаркар) (роден 1966), германски кошаркарски тренер и играч
*Мајкл Кох (режисер) (роден 1982), швајцарски режисер и глумец
*Мајкл Кох (ракометар) (роден 1942), шведски ракометар
Фатос Арапи

**Фатос Арапи** (, ,   – ) – албански поет, раскажувач, преведувач и новинар. Публикациите на Арапи биле многу ценети од неговите читатели и другите писатели и добиле разни национални и меѓународни поетски награди. Во 2008 година Арапи станал првиот албански поет кој го добил „Златниот венец“ на Струшките вечери на поезијата.

## Животопис
### Рани години
Арапи е роден во 1930 година во Валона. Студирал економија во Софија, Бугарија од 1949 до 1954 година, потоа работел како новинар во Тирана.

### Кариера
Арапи бил професор по историја и филологија на универзитетот во Тирана.

Арапи бил пионер на слободниот стих и експерименталната поезија во 1960-тите години во албанската книжевност. Неговиот творечки опус се состои од 25 книги. Автор е на филозофски стихови, љубовна поезија и на елегии. Вниманието врз себе го свртува уште во далечните 60-ти години од минатиот век, кога ги објавил збирките поезија „Поетски патеки“ и „Поеми и стихови“. Со тие збирки внел елементи од светските книжевни текови и идеи во албанското творештво, што долги години било во стагнација. Во многу книжевни списанија неговата поезија е опишана како хармонија во која се спојуваат морските бранови и идеите за ослободување на поединецот од стегите што врз творецот ги наметнуваат некои општества. Поради промените што ги пропагирал преку уметноста, често се соочувал со проблеми во време на комунистичкиот режим во Албанија.

По падот на тој режим, Арапи го засилил своето творештво. Ги има преведено на албански јазик делата на Сафо, Пабло Неруда и Никола Јонков Вапцаров. Приредувач е на антологиите „Песните на народот“ и „Антологија на турскиот стих“. Преведен е на повеќе светски јазици.

### Смрт
Арапи починал на 11 октомври 2018 година.

## Творештво
### Поезија
**Shtigjet poetike* (Поетски патишта), 1962
**Poema dhe vjersha* (Поеми и стихови), 1966
**Ritme të hekura* (Ритми на железото), 1968
**Më jepni një emër* (Дај ми име), 1972 (подоцна забранета од режимот на Енвер Оџа)
**Gloria victis*, 1997
**Eklipsi i endrrës* (Сончево затемнување), 2002

### Раскази
**Patate të egra* (Кисели компири), 1970
**Dikush më buzëqeshte* (Некој ми се смее), 1972
**Gjeniu pa kokë* (Гениј без глава), 1999

### Драми
**Partizani pa emër* (Анонимниот партизан), 1962
**Qezari dhe ushtari i mirë Shvejk* (Цезар и добриот војни Швејк), 1995

## Наводи

* Albanian writer Fatos Arapi passed away today, October 11, 2018, Oculus News

Категорија:Албански поети
Категорија:Албански писатели
Категорија:Албански новинари
Категорија:Албански преведувачи
Категорија:Добитници на Златен венец на Струшките вечери на поезијата
Кралски список од Абидос

[десно|мини|250x250пкс| Почетокот на кралскиот список го покажува Сети и неговиот син - [Рамзес II - се подготвуваат да дадат понуда на боговите Птах - Секер - Озирис, во име на нивните 72 предци, кои се набројани во кралскиот список. Рамзес е прикажан како држи кадилници. ]]
**Кралскиот список од Абидос**, исто така познат и како **Табла од Абидос**, — список на имиња на седумдесет и шест кралеви на Древниот Египет, пронајдени на ѕидот од храмот на Сети I во Абидос, Египет. Се состои од три редови од триесет и осум картуши (граници со името на кралот) во секој ред. Горните два реда содржат имиња на кралевите, додека третиот ред само го повторува престолското и картуш името на Сети I. 

Покрај тоа што го дава редоследот на кралевите од Старото Кралство, тоа е единствениот извор за редоследот на имињата на многумина од кралевите на седмата и осмата династија, па списокот се цени многу поради таа причина. 

Овој список ги изоставува имињата на многумина претходни фараони кои очигледно се сметале за нелегитимни: како што се Хиксос, Хатшепсут, Ахенатен, Сменахкаре, Тутанкамон и Ај. 

## Содржина на кралскиот список
центар|мини|700x700пкс| Цртеж на картуши во кралскиот список од Абидос

## Поврзано

*Кралски список од Карнак
* Каменот од Палермо 
*Табла од Сакара
*Кралски список од Торино
*Кралски список од Мединет Хабу

## Надворешни врски

* Абидос Табела 
* Кралскиот список од Абидос 

Категорија:Староегипетска книжевност
Категорија:Стар Египет
Choerolophodon

мини|лево|Реконструкција 
мини|лево|Катник 
***Choerolophodon*** е изумрен род на сурлари кои живееле во миоценот, на територијата на Евроазија.

Во 2018, во близина на Долни Дисан, Неготинско, бил откриен фосил на *C. pentelici*.

## Наводи

Категорија:Праисториски сурлари
Кралски список од Карнак

десно|мини|302x302пкс| Цртање на списокот, 1843 година
**Кралскиот список од Карнак**, список на рани египетски кралеви врежани во камен, се наоѓал во југозападниот агол на Фестивалната сала на Тутмос III, во средината храмот посветен на Амон, во комплексот на храмови во Карнак, денешен Луксор, Египет. Составен за време на владеењето на Тутмос III, во него се набројани шеесет и еден крал, почнувајќи со Снофру од египетското Старо Кралство. Само имињата на триесет и деветте кралеви сè уште се читливи, а еден не е напишан во картуш (граница што се користи нормално за да го опколи името на кралот).

Ова не е целосен список на египетските фараони, бидејќи за другите кралеви знаеме од други антички списоци, но овој список е важен затоа што ги содржи имињата на кралевите од Првиот и Вториот преоден период, кои се исфрлени во повеќето други кралски списоци.

За првпат списокот бил опишан од Џејмс Бартон во 1825 година. Во 1843 година, германската експедиција предводена од египтологот Карл Ричард Лепсиус, патувала низ реката Нил до Карнак. Еден француски авантурист, Емил Прис де Авенс, една ноќ ги расклопил и ги украл блоковите со кралскиот список, и го испратил дома во Франција. Многу оштетен, списокот сега е изложен во Лувр во Париз. 
центар|мини|800x800пкс| Цртеж на кралскиот список од Карнак. Обоениот дел постои, белите делови се повеќе или помалку изгубени.  

## Повврзано

*Кралски список од Абидос
*Списокот на Манетон
* Каменот од Палермо 
*Табла од Сакара
*Кралски список од Торино
*Кралски список од Мединет Хабу

## Наводи

## Надворешни врски

* Цртежот на Лепсиус од APAW 1852  од Берлин-Бранденбургската академија  
* Кралскиот список од Карнак  со сите хиероглифи, извори и слики

Категорија:Стар Египет
Категорија:Староегипетска книжевност
Златна рипка (растение)

***Nematanthus gregarius***, **растение за заглавување** или **златна рипка**, е вид на цветни растенија од фамилијата *Gesneriaceae*, роден во Бразил.

Растејќи до 0.5 метри висок и 1 метар широк, тоа е заостанувачко повеќегодишно растение или подгрмушка со мали месести зимзелени лисја и сјајни портокалови цевчести цветови во лето. Цветовите нејасно личат на сабо по форма и златна рипка по боја, па оттука и вообичаените имиња.

Бидејќи не поднесува температури под , во умерените зони ова растение бара заштита од стакло. Често се гледа како домашно растение, во висечки кошеви кои ја истакнуваат неговата навика на заостанување.

*Нематантус грегариус* ја доби наградата за заслуги на градината на Кралското хортикултурно друштво.
Податотека:Nematanthus gregarius1.jpg|
Податотека:Nematanthus sp. 3.jpg|


## Наводи

Категорија:Статии со микроформати за вид
Категорија:Флора на Бразил
Борбата со змејот

***Борбата со змејот*** (на германски: ***Der Kampf mit dem Drachen*** ) е германска комедија во режија на познатиот германски режисер Франц Сеиц од 1935 година, во кој поважните улоги ги играат Адел Сандрок, Џо Стекел и Ханс Шленк . 

Филмот бил направен во студиото Баварија во Минхен . Филмските сцени биле дизајнирани од страна на уметничкиот директор Макс Зеефелдер . 
   
Категорија:Филмови на германски јазик
Категорија:Филмови од 1935 година
Категорија:Германски филмови
Затвореникот на кралот

***Затвореникот на кралот*** (на германски: ***Der Gefangene des Königs*** ) е германска историска комедија од 1935 година во режија на Карл Боезе, и во неа глумат Мајкл Боен, Пол Кемп и Суси Ланнер .  Филмот се заснова врз развојот на порцелан Меисен  во текот на XVIII век, особено на улогата на алхемичарот Јохан Фридрих Ботгер . 

Филмските сцени биле дизајнирани од уметничкиот директор Макс Зеефелдер. Сцените биле снимани во студиото Баварија во Минхен. 
Категорија:Филмови на германски јазик
Категорија:Филмови од 1935 година
Категорија:Германски филмови
Ана Кокиќ

**Ана Кокиќ** (родена во Белград, 11 март 1983) е српска пејачка и дизајнерка на облека.

## Биографија и кариера
Ана Кокиќ завршила средно геолошко и хидрометеоролошко училиште „Милутин Миланковиќ“ во Београд. Таа била мажена за ватерполистот Никола Раџен, со кого била во брак 10 години и со кој имаат две деца, керќите Нина и Теодора. Во јануари 2019 година, тие објавиле дека официјално се развеле.

Својте музички почетоци ги направила во групата „Енергија“, со која снимила три плочи. Учествувала на фестивалите „Сунчане скале“ во Херцег Нови во 2004 и Гранд фестивалот во 2006 година. Досега има издадено три албума за Гранд продукцијaта, првиот бил во 2006 година под името Мојне мала, вториот во 2007 под името Шта ће мени име, а последниот во 2011 година насловен е како Психо. Нејзините најголеми хитови се: *Мојне мала*, *Чујем да*, *Свеједно*, *Одједном*, *Интерфон*, *Идемо на све*, *Ако љубав нестане*. Снимила и неколку дуетски нумери: *Ако љубав нестане* (Саша Капор) и *Резервно решење* (Близанци).

Во 2013 година, победила во првото издание на шоу програмот Твоето лице звучи познато.

Од 2017 година, дизајнира облека за марката *Клаудија Донатели*.

## Дискографија
* *[[Мојне мала]]* (2006)
* *[[Шта ће мени име]]* (2007)
* *[[Психо (музички албум)|Психо]]* (2011)

#### Видео спотова

## Наводи

## Надворешни врски

* 

Категорија:Родени 1983
Категорија:Луѓе од Белград
Категорија:Српски пејачки
Категорија:Поп-фолк пејачи
Категорија:Живи луѓе
Категорија:Родени во 1983 година
Тома Фила

**Тома Фила** (роден во , на ) – македонско-српски адвокат со влашко потекло.

## Животопис
Тома Фила е роден во Битола како син на познатиот адвокат Филота Фила, кој иако бил партизан, по војната бил во затвор како политички затвореник.

Во Белград ја завршил Првата машка гимназија и правен факултет. Дипломирал во 1963 година, а во 1967 станал најмладиот адвокат во Југославија. Во јавноста станал познат како адвокат на луѓе обвинети за најтешки кривични дела, меѓу кои е голем број на луѓе обвинети за дела за кои била предвидена смртна казна. За смртната казна изјавил: „Противник сум на смртната казна и секогаш сум спремен да го изразам својот став“. Бранел многу политичари меѓу кои  Јованка Броз, Слободан Милошевиќ, а едно време го застапувал и Горан Хаџиќ.

Тој бил првиот адвокат од Србија кого го ангажирал Хашкиот трибунал непосредно по своето основање, но тоа не го спречило да каже дека Хашкиот трибунал е несериозен и пристрасен суд, и да го спореди со Нирнбершкиот процес.

Во пензија е од 2010 година.

## Поврзано
* Филота Фила

## Наводи

## Надворешни врски

* Званична презентација

Категорија:Македонски Власи
Категорија:Српски адвокати
Категорија:Живи луѓе
Душко Костовски

**Душко Костовски** (Дебар,  - Скопје, ) — македонски театарски, филмски и телевизиски глумец.

## Професионална кариера
Костовски се школувал во Скопје. За време на студиите, тој членувал во Драмската секција при Културно-уметничкото друштво „Кочо Рацин“. Од 1963 година е член на Театарот „Антон Панов“ во Струмица. Во 1970 година, тој дошол во Македонскиот народен театар во Скопје. За својот глумечки ангажман, Костовски имал добиено повеќе награди меѓу кои се и Наградата на Град Скопје - „13 Ноември“ во 1985 како и републичката Награда „11 Октомври“ во 1986 година. На Театарските игри „Војдан Чернодрински“ во Прилеп во 1968 година, тој ја добил истоимената награда за глумечко остварување. Во 1986 година на Филмскиот фестивал во Пула, тој ја добил Наградата „Златна арена“ за најдобра споредна машка улога во филмот „*[[Среќна Нова '49]]*“ во режија на Столе Попов.

## Филмографија

## Наводи

## Надворешни врски
* 

Категорија:Глумци од Дебар
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Југословенски глумци
Категорија:Починати во Скопје
Германија, бледа мајка

***Германија, бледа мајка*** () е филм драма од  Западна Германија од 1980 година напишан и режиран од страна на Хелма Сандерс-Брамс. Филмот бил прикажан на 30 Берлинскиот меѓународен филмски фестивал во 1980 година, каде што бил номиниран за наградата златна мечка. Филмот во САД за првпат прикажан во 1984 година. Музиката во филмот е напишана од страна на Јирген Јиргес. Главните улоги ги играат Ева Матес и Ернст Јакоби. Филмот трае 123 минути.

Филмот бил реставриран и повторно објавен во Велика Британија во 2015 година од Британскиот филмски институт.

Насловот е преземен од истоимената песна од Бертолт Брехт.

## Награди
Во 1980 година филмот освоил Гран-при на Меѓународниот фестивал за женски филм "Кретеил" и бил номиниран за Златна Берлинска мечка на 30-тиот Берлински Интернационален Филмски Фестивал .

## Наводи

Категорија:Филмови на германски јазик
Категорија:Филмови од 1980 година
Категорија:Германски филмови
Легендата за Паул и Паула

***Легендата за Паул и Паула*** ( на англиски јазик : *Легендата на Павле и Пола)* е трагикомедија од 1973 година во режија на Хајнер Каров. Еден од романите на Улрих Пленздорф е заснован на овој филм.

Филмот бил исклучително популарен по објавувањето и привлекол 3 294 985 гледачи  (ГДР имала население во тоа време од околу 17 милиони). Меѓутоа, поради политичките прилози во филмот речиси да не бил објавен. Источногерманскиот водач Ерих Хонекер лично одлучил да се дозволи да биде прикажан. Денес овој филм е еден од најпознатите источногермански филмови.

## Заплет
Пол е низок бирократ во Источен Берлин, каде што живее со сопругата и нивниот син во модерна висококатница. Иако е добро образован и професионално амбициозен, животот му е генерално досадно. Тој не може да се поврзе со својата несофистицирана сопруга, која постојано го изневерува, дури и ги носи мажите дома во нивниот стан кога Пол е отсутен. Пола, касиерка во самопослуга и самохрана мајка на две деца, живее во запуштена предвоена зграда директно спроти модерната висококатница на Пол. Откако го исфрлила својот жив љубовник (и татко на нејзиното помладо дете), таа бара повеќе среќа во својот мачен живот.

Пол и Пола се среќаваат во ноќен клуб и веднаш се поврзуваат. Пола се вљубува во Пол и страсно го гони. Тој ја посакува, но не сака да ја загрози кариерата и бракот. Кога едно од децата на Пола ќе биде убиено во несреќа, Пол сфаќа дека Пола е поважна од неговата кариера и неговиот брак, но таа е толку здробена од нејзината загуба што го отфрла. Барајќи сигурност, таа сериозно размислува за брак со постар, успешен, но досаден бизнисмен, а Пол мора да направи се за да ја врати Паула. На крајот, тој успева и тие се вселуваат заедно, но таа умира раѓајќи го нивното дете.

## Надворешни врски
*
*DEFA summary (in English) 

## Наводи

Категорија:Филмови на германски јазик
Категорија:Филмови од 1973 година
Категорија:Германски филмови
Петар Џаџиќ

**Петар Џаџиќ** (роден во , на  — починат во , на ) – српски книжевен критичар, дописен член на САНУ.

## Животопис
Роден бил во Битола. Завршил Филозофски факултет во Белград. Докторирал на тема од творештвото на Иво Андриќ. Како критичар се јавил на крајот на педесеттите години на минатиот век. Се залагал за нови, модернистички струи во српската книжевност, во спротивност со тогашниот владејачки социјален реализам кој бил во служба на идеологијата на Сојузот на комунистите на Југославија. Бил главен уредник на студентскиот весник Видици, а потоа и уредник на влијателниот магазин Дело, кој го промовирал и бранел модернизмот во книжевноста. Како писател на дневни критики, сметал дека новинската критика треба да се занимава не само со прикажување на книжевните дела, туку и нивно вреднување. Пишувал критики за НИН, Политика и Радио телевизија Србија. Работел како уредник во издавачката куќа Просвета. Бил дописен член на Српската академија на науките и уметностите. Неговите текстови биле преведувални на француски, руски, англиски, хинду, шпански, италијански, унгарски, јапонски и други јазици. Бил добитник на повеќе книжевни награди, како Октомвриската награда за студијата „Бранко Миљковиќ или нескротлива реч“, „Ѓорѓе Јовановиќ“ за книгата „Критики и огледи“, Милан Богдановиќ“ за приказ на книгата „Пешчаник“ од Данило Киш.

## Некомплетна библиографија
# Иво Андриќ, есеј (1957)
# Повоен српски расказ (1960)
# Од ден во ден (1962)
# Бранко Миљковиќ или нескротлива реч (1965)
# Критики и огледи (1973)
# За Проклетата авлија (1975)
# Критика и време (1975)
# Од ден во ден II (1976)
# Просторите на среќа во делата на Милош Црњански (1976)
# Дабова греда во камена капија – митското во Андриќевото дело (1983)
# Homo Balcanicus, homo heroicus (1987)
# Нова усташка држава? (1990)

## Надворешни врски

* Биографија на мрежното место на САНУ

Категорија:Дописни членови на САНУ
Категорија:Српски книжевни критичари
Категорија:Македонски Срби
Категорија:Апсолвенти на Белградскиот универзитет
Категорија:Академици на САНУ
Категорија:Погребани во Алејата на заслужните граѓани на Новите гробишта (Белград)
ФК Транмир Роверс

**ФК Транмир Роверс** е професионален фудбалски клуб од Беркенхенд, Англија. Моментално се натпреварува во Лига Два, четвртото ниво на англискиот фудбал.

Клубот е основан во 1884 година како *ФК Белмонт*. Денешното име било усвоено година дена подоцна. Транмир бил еден од основачките членови на *Третата Дивизија Север* во 1921 година.

Традиционалните бои на клубот се сината и белата. Својте домашни натпревари ги игра на стадионот Прентон Парк уште од 1912 година, кој има капацитет од 16,567 седечки места.

## Познати играчи
*  Дикси Дин

## Наводи

## Надворешни врски
* Официјално мрежно место
* Транмир Роверс на Soccerbase
* Транмир Роверс на Transfermarkt

Категорија:Фудбалски клубови од Англија